open-index/open-wikipedia-markdown huggingface dataset:
Ja, vi elsker (film)

***Ja, vi elsker*** er en norsk spillefilm fra 1983, filmet av Sølve Skagen og Malte Wadman. Etter opptak ble filming gitt til Andrew Szepessy som redigerte, klippet og skrev manus. Den engelske versjonen heter "Twilight's Last Gleaming...." skrevet, og klippet av Andrew Szepessy. Fortellerstemmen i engelsk utgave tilhører også Andrew Szepessy. Vømmøl Spellemannslag og Erik Bye opptrer i filmen. Sverre Anker Ousdal medvirker med stemmen til hovedpersonen i den norske versjonen.

## Handling
Filmen viser tilbakeblikket til en druknende mann i slutten av tretti-årene. Arve Nor (Roy Hansen) blir utsatt for en båtulykke når han er alene på sjøen, og han tar et oppgjør med egen identitet i hans siste øyeblikk på jorden. Barndommen, studentlivet og voksenlivet som gymnaslærer ved Arendal gymnas på Sørlandet, vises mot et sosialt og kulturelt bakteppe som tar opp politisk agenda fra andre verdenskrig, gjennom 1960-tallet og 1970-tallet, og frem til 1980-tallet. Mannen er gift med Hedvig, og de har ett barn sammen.

Filmens tematikk omhandler hvordan identitet blir formet og definert i henhold til individet som del av familie, nasjonen og den større internasjonale konteksten. Filmen er på ett plan et oppgjør med 68-generasjonen. Videre stiller den spørsmål rundt hvor vidt vi egentlig kan vite hvem vi selv er, om vi virkelig kan kjenne andre mennesker, og om hver ny generasjon egentlig er annerledes fra den forutgående.

## Mottakelse
Filmen fikk en blandet mottakelse i norsk presse, og en positiv mottakelse i internasjonal presse.

## I rollene
* Roy Hansen som Arve Nor 
* Hildegunn Eggen som Hedvig 
* Ib Kjølsen som Torger 
* Asle Bjelland som Arve som liten 
* George Arntzen som Fergemann 
* Ragnar Solbraa Bay   
* Erik Bye   
* O. Fiane som Rektor, som seg selv 
* Jørund Flaa som Karl, Arves sønn 
* Jorunn Hæreid   
* Kristin Hauge som Jente på hybel 
* Sissel Lindqvist   
* Ingar Lundeby   
* Sverre Anker Ousdal som Arves stemme 
* Vigdis Rasten   
* Kåre Stormark   
* Arve Vaaten 
* Vømmøl Spellemannslag

## Referanser


## Eksterne lenker
*
Pseudopsinae

* *[[Asemobius]]*
* *[[Nanobius]]*
* *[[Pseudopsis]]*
* *[[Zalobius]]*

**Pseudopsinae** er en gruppe av biller som hører til familien kortvinger (Staphylinidae). Det finnes to representanter for denne underfamilien i Europa.

## Utseende
Små (gjerne 3-5 millimeter), litt flate kortvinger, kroppen gjerne forholdsvis bred. Kroppen er fint hårete, matt og kraftig punktert. Pronotum og dekkvingene har ofte skarpe lengderibber. Både hodet og kroppen har enkelte korte, klubbeformede børster. Hodet er forholdsvis stort og bredt, det har et par små groper som kan minne om punktøyne (ocelli) men ikke er det. Fasettøynene er middels store. Kjevene (mandiblene) er fremoverrettede, lange og sigdformede. De er gjerne asymmetriske. Pronotum er bredere enn langt, ytterkanten kan være fint tannet eller ha én enkelt utstikkende tann. Disse billene kan minne om punktøyekortvinger (Omaliinae) men er ikke i nært slekt med disse, trolig mer beslektet med storkortvinger (Staphylininae) og smalkortvinger (Paederinae).

## Levevis
Både voksne biller og larver lever på bakken.
De er blant annet funnet i strølaget i skog og mellom flomrusk ved elver. Kjevene viser at de er rovdyr.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae) Latreille, 1802
***** Underfamilien Pseudopsinae Ganglbauer, 1895 – 2 arter i Europa
****** Slekten *[[Asemobius]]* Horn, 1895 – én art, Nord-Amerika
****** Slekten *[[Nanobius]]* Herman, 1975 – én art, Nord-Amerika
****** Slekten *[[Pseudopsis]]* Newman, 1834 – vel 50 arter, vidt utbredt. I Europa:
******* *[[Pseudopsis cypria]]* Zerche, 1992
******* *[[Pseudopsis sulcata]]* Newman, 1834
****** Slekten *[[Zalobius]]* LeConte, 1874 – to arter, Nord-Amerika

## Kilder
* Fauna Europaea Web Service Version 2.4 (2011) Utbredelsesdatabase for europeiske dyr: http://www.faunaeur.org/ 
* Grebennikov, V.V. 2005: Older-instar larvae of Pseudopsinae (Coleoptera: Staphylinidae): morphological description of three genera and phylogenetic placement of the subfamily. *European journal of entomology*, **102**: 713–724. PDF

## Eksterne lenker
*
MF «Sogn»

**MF «Sogn»** (tidligere **MF «Alversund»**), er en bilferge bygget i 1982 for Bergen-Nordhordland Rutelag. Senere ble fergen kjøpt av Fylkesbaatane i Sogn og Fjordane og blitt brukt som reserveferge på strekninger langs hele kysten mellom Trondheim og Horten.

## Strekningshistorikk

Ved overtakelse fra verftet ble fergen satt inn i sambandet Knarvik-Steinestø. Her gikk den frem til 1994 da sambandet ble erstattet av Nordhordlandsbrua. I 1995 ble fergen overtatt av Fylkesbaatane i Sogn og Fjordane (senere Fjord1 Fylkesbaatane) og brukt som reserveferge. De første årene gikk den på fergestrekninger over Sognefjorden og senere ble den utleid som reserveferge. I perioden 2001 til 2005 ble fergen brukt som reserveferge på fergesambandet Moss–Horten, fra 2006 til 2007 på Flakk-Rørvik i Sør-Trøndelag, og fra 2007 til 2009 på ferjesambandet Molde–Vestnes. Siden 2011 har fergen gått på Vestlandet, blant annet i Bruravik–Brimnes og ferjesambandet Lavik–Oppedal.

26. august 2011 kjørte MF Sogn på land på Brimnes-siden, den fikk noen småskader på ror og propell.

## Historie
*1982:	Des.: Levert som **«Alversund»** for A/S Bergen-Nordhordland Rutelag, Bergen 
*1994:	Juli: Ommålt: 2528 BT, 1021 NRT
*1995:	Nov.: Innkjøpt av Fylkesbaatane i Sogn og Fjordane, Florø/Måløy. Omdøpt **«Sogn»**
*1997:	Aug.: Rederiet omdøpt Fylkesbaatane i Sogn og Fjordane AS, Florø/Måløy
*2005:	Mars: Rederiet omdøpt Fjord 1 Fylkesbaatane, Florø/Måløy
*2007:	30.07.: Disp. overtatt av Fosen Trafikklag ASA, Trondheim/Måløy
*2008:	14.04.: Disp. overtatt av Fjord 1 MRF AS, Molde/Måløy
*2022:	Reserveferge for Fjord1, stasjonert på Sunde ferjekai, Kvinnherad
*2026:	Reserveferge for Fjord1, stasjonert på Steinestø Ferjekai, Hordvik

## Referanser


## Kilder
* 
* 
* 

## Eksterne lenker
* 
*
Trigonurinae

* *[[Trigonurus]]*
* *[[Kovalevia]]*
* *[[Trigunda]]*

**Trigonurinae** er en gruppe av biller som hører til familien kortvinger (Staphylinidae). Denne underfamilien er representert med én art i Europa.

## Utseende
Disse kortvingene ligner overflatisk på løpebiller (Carabidae) med noe forkortede dekkvinger. Antennene er lange og trådformede, hodet forholdsvis lite, pronotum bredt, dekkvingene dekker rundt halve bakkroppen. Beina er lange og slanke.

## Systematisk inndeling
Alle nålevende arter blir samlet i slekten *[[Trigonurus]]*, det er imidlertid også beskrevet to andre slekter fra fossiler.

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae) Latreille, 1802
***** Underfamilien Trigonurinae Reiche, 1865
****** Slekten *[[Trigonurus]]* Mulsant, 1847 – 11 kjente arter. I Europa:
******* *[[Trigonurus mellyi]]* Mulsant, 1847 – kjent fra Frankrike og Italia
****** Slekten †*[[Abolescus]]* Tikhomirova, 1968  – bare fossile arter kjent
****** Slekten †*[[Kovalevia]]* Ryvkin, 1990 – bare fossile arter kjent
****** Slekten †*[[Trigunda]]* Ryvkin, 1990 – bare fossile arter kjent

## Kilder
* Fauna Europaea Web Service Version 2.4 (2011) Utbredelsesdatabase for europeiske dyr: http://www.faunaeur.org/ 
* Bildegalleri over russiske arter: http://www.zin.ru/ANIMALIA/COLEOPTERA/eng/trigo_st.htm
## Eksterne lenker
*
Painted Desert (Australia)

**Painted Desert** («Den malte ørkenen») er en liten ørken i Australia. Den ligger i delstaten Sør-Australia, 120 kilometer nord for Coober Pedy og 70 km sørvest for Oodnadatta. Den har, i likhet med sin navnebror i USA fått navnet på grunn av sitt spektakulære, mangefargede landskap.

Området hvor ørkenen i dag ligger var for 80 millioner år siden bunnen av en innelukket innsjø, hvor ulike fargede mineraler og fossiler ble avsatt. Etter at sjøen tørket inn har erosjon og utvasking av mineraler fra jordsmonnet over millioner av år brakt de mangefargede avsetningene til syne igjen, og gitt regionen sitt unike preg med et stort utvalg av farger: oker, gul, rød og brun, som sammen med kontrasten varierer avhengig av lyset og tid på døgnet. Ørkenen er også kjent for sine spesielle mesaer, fjell og geologiske formasjoner.

Et stort område mellom Painted Desert og Oodnadatta består av glimmermineraler. 50 kilometer fra Oodnadatta ligger bemerkelsesverdige landformer som Arckaringa Hills og den såkalte Månesletta. Disse landskapene har i nyere tid vært brukt som filmkulisser, og er kjent bl.a. fra Mad Max-filmene.

## Se også
*Ørkener i Australia

## Eksterne lenker
* Painted Desert av David Olsen på ExplorOz
* Reiseskildring fra Painted Desert
Kunståret 1465

**Kunståret 1465** er en oversikt over hendelser, fødte og avdøde kunstnerpersonligheter i 1465.

## Hendelser

## Malerier

## Fødsler
* ca. 1465: Hans Fries – sveitsisk maler før reformasjonen (død 1523)
* ca. 1465: Gerard Horenbout – flamsk miniatyrmaler (død 1541)
* ca. 1465: Geertgen tot Sint Jans – tidlig nederlandsk maler fra nord i Nederlandene (død ca. 1495)
* ca. 1465: Wang E – kinesisk landskapsmaler (død 1545)
* ca. 1465: Vittore Carpaccio – italiensk maler innen den venetianske skolen (død 1525/1526)
* 1465-1470: Giorgio Andreoli – italiensk keramiker som benyttet metallisk glasur (*lustro*) (død 1555)

## Referanser
Sin mors hus

***Sin mors hus*** er en norsk roman, skrevet av Knut Faldbakken og gitt ut i 1969.

Boka ble filmatisert som i 1974 som ''Mors hus'' i regi av Per Blom og med Svein Sturla Hungnes, Bente Børsum og Frøydis Armand i hovedrollene.  

## Referanser
Downhill (film)

***Downhill*** (utgitt i USA som *When Boys Leave Home*) er en britisk stumfilm regissert av Alfred Hitchcock fra 1927 som var basert på skuespillet *Down Hill*. Det var Hitchcocks femte filmregi. I hovedrollene er blant annet Ivor Novello.

## Handlingsreferat
Ved en kostbar engelsk internatskole for gutter er Roddy Berwick (spilt av Ivor Novello) kaptein og beste spiller ved skolens rugby-lag. Han og bestevennen Tim Wakely (spilt av Robin Irvine) møter en servitrise, Mabel, som forteller rektor ved skolen deres at hun er gravid, og at Roddy er faren til barnet hennes. Faktisk var det Tim som den egentlige faren. Men han har ikke har råd til å bli utvist fordi han behøver et stipend for å begynne ved Oxford University. Roddy lover Tim at han aldri skal avsløre sannheten, og Roddy aksepterer å bli utvist fra skolen deres.

Når han kommer tilbake til foreldrenes hjem, møter han faren sin Sir Thomas Berwick (spilt av Norman McKinnel) som er veldig irritert over sønnens utvisning. Roddy forlater hjemmet deres, og finner arbeid som skuespiller ved et teater. Han gifter seg med skuespiller Julia Fotheringale. Men den utro Julia fortsetter i all hemmelighet en affære med en annen mann, Archie. Roddy arver penger fra en bekjent, men Julia går fra ham etter at hun har brukt opp alle pengene hans. Roddy begynner som gigolo i Paris. Men han slutter kort tid senere på grunn av selvforakt over å romantisere eldre kvinner for penger. Roddy havner deretter alene og forlatt i et leid loslitt værelse i Marseille, uten noen jobb eller penger.

## Skuespillere
* Ivor Novello som Roddy Berwick
* Ben Webster som Dr. Dawson
* Norman McKinnel som Sir Thomas Berwick
* Robin Irvine som Tim Wakely
* Jerrold Robertshaw som Henry Wakely
* Sybil Rhoda som Sybil Wakely
* Annette Benson som Mabel
* Lilian Braithwaite som Lady Berwick
* Isabel Jeans som Julia Fotheringale
* Ian Hunter som Archie

## Referanser


## Eksterne lenker
*
Trilby

En **trilby-hatt** (eller bare en **trilby**) er en bløt filthat med en smal skygge og en dyp krone.

Trilby-hatter er svært like Fedora-hatter, men de er bløtere og har en smalere skygge som bøyer mer nedover i forkant.

Navnet kommer fra et teaterstykke basert på George du Mauriers novelle fra 1894, kalt Trilby – en hatt av denne typen ble brukt i stykket under de første fremvisninger i London. Trilbyen har vært et symbol for eleganse og klasse og har ofte vært forbundet med jazz- og soulmusikere.

Hatten ble også brukt av inspektør Closeau i Peter Sellers' *[[Den rosa panter|Pink Panther]]*-filmer.

## Berømte Trilby-brukere
* Justin Timberlake, sanger
* Michael Jackson, sanger
* Pete Doherty, sanger
* Mark Owen sanger 
* The Blues Brothers, sangere 
* Humphrey Bogart, skuespiller
* James Bond, fiktiv person (i *[[Dr. No]]* og *[[Diamonds Are Forever]]*) 
* Al Capone, gangster 
* Freddy Krueger, fiktiv person
* Kojak, fiktiv karakter
* Johnny Depp, skuespiller
* Inspector Gadget, fiktiv person

## Eksterne lenker
* Stiljournalen
Kunståret 1464

**Kunståret 1464** er en oversikt over hendelser, fødte og avdøde kunstnerpersonligheter i 1464.

## Hendelser

## Malerier
* 1462-1464: Piero della Francesca maler *[[Oppstandelse (Piero della Francesca)| Oppstandelse]]*

## Virksom
*Fl. til etter 1463: Zhou Wenjing

## Fødsler
* Zhang Lu – kinesisk landskapsmaler under Ming-dynastiet (død 1538)
* ca. 1460: Cristoforo Solari – italiensk billedhugger og arkitekt (død 1527)
* ca. 1460: Gerard David – tidlig nederlandsk maleri kjent for sin briljante bruk av farger (død 1523)
* ca. 1460: Juan de Flandes – tidlig nederlandsk maleri som arbeidet i Spania (død 1519)
* ca. 1460: Pellegrino Aretusi – italiensk maler som spesialiserte seg på fresker (død 1523)
* ca. 1460: Giovanni Donato da Montorfano – italiensk maler (død 1502/ død 1503)
* ca. 1460: Nicolò Brancaleon – italiensk maler hvis kunst klart influerte kunsten i Etiopia (død 1526)
* ca. 1460: Tilman Riemenschneider – tysk billedhugger og treskjærer (død 1531)
* ca. 1460: Hans Holbein den eldre – tysk maler (død 1524)
* ca. 1460: Benedetto Briosco – italiensk renessansebilledhugger og arkitekt som arbeidet i Lombardia (død 1514)
* ca. 1460: Bernardo Zenale – italiensk maler og arkitekt (død 1526)

## Dødsfall
* 18. juni – Rogier van der Weyden – en av de største innenfor Tidlig nederlandsk maleri (født 1399/1400)
* Desiderio da Settignano – italiensk billedhugger under renessansen (født ca. 1430)
Pedirkaørkenen

**Pedirkaørkenen** (engelsk: *Pedirka Desert*) er en liten ørken i Australia. Den ligger i delstaten Sør-Australia, rundt 100 km nordvest for Oodnadatta og 250 km nordøst for Coober Pedy. Ørkenen har et flateinnhold på .

## Se også
*Ørkener i Australia

## Eksterne lenker
* Pedirka Desert at Bonzle
Corbeil-Essonnes

**Corbeil-Essonnes** er en kommune i departementet Essonne i regionen Île-de-France. Kommunen er en av de sørlige forstedene til Paris og ligger ca. 28&nbsp;km fra sentrum av Paris.

Innbyggerne i kommunen kalles for *Corbeil-Essonnois*.

## Historie
Kommunen Corbeil-Essonnes ble dannet i august 1951 ved sammenslåingen av kommunene Corbeil og Essonnes. Kommunens rådhus ligger i Corbeil.

## Befolkningsutvikling
***Antall innbyggere i kommunen Corbeil-Essonnes***

## Referanser


## Eksterne lenker
* 
* Kommunedata INSEE
Antarctica New Zealand

**Antarctica New Zealand** er et institutt som håndterer New Zealands interesser i Antarktis. Organisasjonen besørger logistikkstøtte for et stort, vitenskapelig program, i tillegg til å operere forskningsstasjonen Scott Base i McMurdo-sundet.

New Zealand begynte sitt engasjement i Antarktis i 1923, med aktiviteter i tett samarbeid med Storbritannia. Senere har tett samarbeid med også andre nasjoner vært en viktig del av New Zealands involvering i Antarktis.

Siden 1959 har Scott Base vært New Zealands permanente base i Antarktis. En vurdering fra 1994 anerkjente Antarktis som strategisk viktig for New Zealand som en av nasjonene på den sørlige halvkule. Dette resulterte i etableringen av **New Zealand Antarctic Institute**, kjent som Antarctica New Zealand, den 1. juli 1996.

Instituttet rapporterer til Antarctic Policy Unit i Utenriksdepartementet (*Ministry of Foreign Affairs and Trade, MFAT*). Styremedlemmer utnevnes for tre år av utenriksministeren i samråd med styreformannen. Denne perioden kan utvides med ytterligere tre år av statsråden.

Antarctica New Zealand er lokalisert i International Antarctic Centre i Christchurch.

## Eksterne lenker
*
Erik Smith (trommeslager)

**Erik Smith** (født i 1965 i Hønefoss) er en norsk trommeslager som har medvirket på en rekke plateutgivelser.
__NOTOC__
## Diskografi

### Med ''Erik Smith Trio''
* *Finger Magic* – (2005 – Gats Production / Musikklosen)
### Med ''[[Haakon Graf|Haakon Graf Trio]]''
* *License to Chill* (2010 – Nordic Records)
* *Sunrain* (2016 – Losen Records)

### Med ''[[Antonsen Big Band]]''
* *Antonsen Big Band* – (2007 – Ponca Jazz Records)

### Med ''[[Oslo Groove Company]]''
* *Anno 1990* – (Hot Club Records, 1990)
* *Anno 1992* – (1992)
* *Anno 1996* – (1996)

## Referanser


## Eksterne lenker
* Erik Smith forklarer storbandspilling, YouTube
Erik Smith

**Erik Smith** er navnet til flere personer:

*Erik Smith (produsent) (1931–2004) – britisk produsent og pianist
*Erik Smith (trommeslager) (født 1965) – norsk jazztrommeslager
*Erik Smith-Meyer (født 1966) – norsk regissør
Kunståret 1467

**Kunståret 1467** er en oversikt over hendelser, fødte og avdøde kunstnerpersonligheter i 1467.

## Hendelser

## Malerier
* Shen Zhou maler *Det høye fjellet Lu*

## Fødsler
* Angelos Pitzamanos – gresk renessansemaler (død 1535)
* Pellegrino da San Daniele – italiensk maler innen sein-quattrocento og renessanse stilene (død 1547)
* ca. 1467: Boccaccio Boccaccino – italiensk maler (død 1525)
* 1466/1467: Giovanni Antonio Boltraffio – italiensk maler innen høyrenessansen som arbeidet i studioet til Leonardo da Vinci (død 1516)
* ca. 1466: Bastiano Mainardi – italiensk maler (død 1513)
* ca. 1465: Hans Fries – sveitsisk maler før reformasjonen (død 1523)
* ca. 1465: Gerard Horenbout – flamsk miniatyrmaler (død 1541)
* ca. 1465: Geertgen tot Sint Jans – tidlig nederlandsk maler fra nord i Nederlandene (død ca. 1495)
* ca. 1465: Wang E – kinesisk landskapsmaler (død 1545)
* ca. 1465: Vittore Carpaccio – italiensk maler innen den venetianske skolen (død 1525/1526)
* 1465-1470: Giorgio Andreoli – italiensk keramiker som benyttet metallisk glasur (*lustro*) (død 1555)

## Dødsfall
* 1467/1468: Matteo di Andrea de' Pasti – italiensk medaljemaker (født 1420)
* ca. 1466: Enguerrand Quarton, fransk maler (født ca. 1410)
Statens institutt for folkehelse

**Statens institutt for folkehelse** (**SIFF**, populært kalt «**Folkehelsa**») var en norsk statlig institusjon med ansvar for å fremme Norges folkehelse ved å bekjempe sykdommer som skyldes mikroorganismer og forebygge sykdommer og helseskader som skyldes fysiske, kjemiske og sosiale miljøfaktorer.

SIFF ble grunnlagt i 1929 ved hjelp av en gave på én million kroner fra Rockefeller Foundation. Ideen om en offentlig instans med fokus på folkehelse så imidlertid dagens lys 50 år tidligere, og tanken om offentlig ansvar for forebyggende helsetiltak gikk enda lenger tilbake.

I begynnelsen hadde instituttet ansvar for å forsyne befolkningen med vaksiner og sera, og utførte også kjemiske analyser av vann og mat. Noen år senere satte instituttet i gang immuniseringsprogrammer, men i mange tiår var smittevern det primære virksomhetsområdet. På 1970-tallet opprettet SIFF avdelinger for toksikologi og epidemiologi, og utvidet virksomheten til også å omfatte ikke-smittsomme sykdommer. Helsetjenesteforskning ble innlemmet på 1980-tallet.

I 2002 ble SIFF slått sammen med Medisinsk fødselsregister, Statens helseundersøkelser, Statens rettstoksikologiske institutt og deler av Norsk Medisinaldepot for å samle statlige ressurser for offentlig forebyggende helseomsorg i én organisasjon. Den nye institusjonen fikk ansvar for alle nasjonale helseregistre unntatt Kreftregisteret, og for koordinering av all offentlig epidemiologisk datainnsamling samt ansvar for toksikologi- og rusmiddelforskning. Den nye organisasjonen fikk navnet Nasjonalt folkehelseinstitutt, med kortformen Folkehelseinstituttet eller FHI.

## Referanser
Chris Nicholson

**Christopher John «Chris» Nicholson** (født 16. mars 1967 i Bexleyheath, London, England) er en newzealandsk idrettsutøver som har representert landet både i vinter-OL som en skøyteløper og i Sommer-OL som en syklist. Han deltok i Sommer-OL i Barcelona 1992, Vinter-OL i Albertville 1992, og Vinter-OL i Lillehammer 1994. Nicholson var New Zealands flaggbærer under åpningsseremonien av Vinter-OL 1992. Chris er eldre bror av kortbane- og skøyteløper Andrew Nicholson.

## Personlige rekorder

## Referanser


## Eksterne lenker
* 
*  Profil  på Olympic.org.nz
Katja K

**Katja K**, tidligere **Katja Kean**, egentlig **Sussi La Cour Jakobsen** (født 7. februar 1968 på Frederiksberg ved København) er en dansk kvinne som har virket som undertøysprodusent, sangerinne, skuespiller og pornomodell. 

Hun har blant annet spilt hovedroller i filmene *Constance* (1998) og Pink Prison (1999), produsert av Zentropas pornofirma Puzzy Power. Hun har også hatt rollen som Lisa i den danske sitcom *Langt fra Las Vegas* med blant andre Casper Christensen, Sofie Stougaard, Lars Hjortshøj, Iben Hjejle, Klaus Bondam og Frank Hvam.

## Referanser


## Eksterne lenker
* 
* 
* 
* Katja K Fashion Lingerie
Liste over kirker på Færøyene

**Liste over kirker på Færøyene** er en oversikt over kirkebygninger på Færøyene.

Listen omfatter i hovedsak kirker tilhørende Fólkakirkjan, den protestantiske statskirken på Færøyene. Mariukirkjan, som er Færøyenes eneste katolske kirke, er også inkludert. Enkelte eldre kirker som ikke lengre er i alminnelig bruk er også tatt med.

## Se også
* Færøysk kirkehistorie

## Eksterne lenker
* 
*  Kirkjur í Føroyum – oversikt over Fólkakirkjans kirker 
*    Katólska kirkjan
Zentropa

**Zentropa Productions** er et dansk film- og produksjonsselskap etablert av Lars von Trier og Peter Aalbæk Jensen  i 1992. Aalbæk Jensen var direktør for selskapet fra starten og frem til Anders Kjærhauge tok over i 2016.

## Referanser




## Eksterne lenker
*
Tirariørkenen

**Tirariørkenen** (engelsk: *Tirari Desert*) er en ørken i Australia. Den ligger øst for Eyresjøen i den nordøstre delen av Sør-Australia. Ørkenen har et flateinnhold på .

Tirariørkenen inneholder saltsjøer og store sanddyner som går i retning nord-sør. Den ligger delvis innenfor Lake Eyre nasjonalpark. Elva Cooper Creek, som som oftest er tørr, renner gjennom ørkenen. I øst ligger Strzeleckiørkenen og i nordøst Sturt steinørken. 

## Se også
*Ørkener i Australia

## Referanser


## Eksterne lenker
* Kart over Tirariørkenen
Milano–Sanremo 2006

**[[Milano-Sanremo]] 2006** var den 97. utgaven av Milano-Sanremo og ble arrangert 18. mars 2006. Rittet staret i Milano og ble avsluttet i Sanremo som gav en distanse på 294 kilometer. Italienske Filippo Pozzato vant rittet, som et av sine større gjennombrudd i karrieren.

## Resultat

## Eksterne lenker
* Rittets hjemmeside
* Fullstendig resultatliste
What Kind of Fool (Heard All That Before)

«**What Kind of Fool (Heard All That Before)**» er en dansepop-sang skrevet av Kylie Minogue, Mike Stock og Pete Waterman for Minogues første samlealbum *[[Greatest Hits (Kylie Minogue)|Greatest Hits]]* (1992).

## Informasjon
Sangen ble produsert av Mike Stock og Pete Waterman, og fikk en positiv mottakelse fra kritikerne. Sangen ble utgitt som første singel fra albumet sommeren 1992, og ble Minogues nittende Topp 20-hit i Storbritannia og femtende i Australia. Den ble, på grunn av låtskriverne, sammenlignet med hennes tidligere singler som «I Should Be So Lucky» og «Better the Devil You Know». 

## Eksterne lenker
* ''What Kind of Fool (Heard All That Before)'' på Allmusic
Papirfuglen

***Papirfuglen*** er en norsk thrillerfilm fra 1984, regissert av Anja Breien. Den bygger på en fortelling av Knut Faldbakken, og en lang rekke av datidens største skuespillere er med i filmen.

## Handling
Helen arbeider som en ung advokat fra Oslo. Hun nærmer seg en klynge mennesker som står samlet rundt en død mann. Mannen har tydeligvis falt ned fra en balkong, og Helen oppdager at dette faktisk er faren hennes - den tidligere så berømte skuespilleren Stefan Larre. Men snart begynner en rekke spørsmål å melde seg. For eksempel: Hvorfor hadde Stefan Larre en rekke verdipapirer og offentlige dokumenter festet til klærne sine når han falt fra balkongen?

Hvorfor hang det også et fotografi av en ung pike på ham? Var dette selvmord, eller var det hele en ulykke? Eller kanskje det ligger noe kriminelt bak? Helen må deretter forsøke å finne ut hva slags liv faren hennes egentlig hadde levd. Hun blir godt hjulpet av politi-inspektør Pål Brenden, men det dukker også opp mange forskjellige tråder som de må forsøke å nøste opp i.

## Mottakelse
Filmen mottok terningkast 2 i Arbeiderbladet, 3 i Aftenposten og 4 i VG.

## I rollene
* Elisabeth Mortensen – Helen Stousland 
* Bjørn Floberg – Pal Brenden 
* Per Sunderland – Stefan Larre 
* Bente Børsum – Aud Sætre 
* Svein Sturla Hungnes – Fred 
* Jan Ø. Wiig – Erik Stousland 
* Kjell Stormoen – Advokat Aasnaes 
* Niklas Brinchmann – Morten 
* Per Christensen – Maler 
* Vibeke Falk – Fru Wibe 
* Jarl Goli – Politikonstabel 
* Kari-Ann Grønsund – Sekretær 
* Jan Hårstad – Trigorin 
* Randi Koch – Funksjonær 
* Henki Kolstad – Kollega av Larre 
* Anne Krigsvoll – Nåla 
* Arne Langaas – Politibetjent 
* Bernt Erik Larssen – Prest 
* Henny Moan – Arkadina 
* Tom Remlov – Advokatkollega 
* Nina Martine Sommerfeldt Øye – Marie 
* Svein Wickstrøm – Begravelsesagent 
* Stein Winge – Regissør 
* Annika With – Nina 
* Freddy Engstrøm - Vitne til selvmordet
* Laila Nordlie - Deltager i begravelsen

## Eksterne lenker
*
Angelos Pitzamanos

**Angelos Pitzamanos** (gresk: Άγγελος Πιτζαμάνος; født 1467 på Kreta, død 1535) var en gresk renessansemaler. 

Han var født på Kreta og migrerte til Otranto i Sør-Italia hvor han laget de fleste verkene sine.

## Referanser
Kunståret 1469

## Malerier
* Petrus Christus maler *Portrett av en ung dame*.

## Fødsler
* Baccio da Montelupo – italiensk billedhugger (død ca. 1523)
* Francesco Granacci – italiensk renessansemaler (død 1543)
* Timoteo Viti – italiensk renessanse-maler (død 1523)
* Giovanni della Robbia – italienske renessanse keramikkkunstner (død 1529)
* ca. 1469: Michael Sittow – maler fra det moderne Estland som var utdannet i tradisjonen til tidlige nederlandske maleriet (død 1525/1526)
* ca. 1468: Niccolo Rondinelli – italiensk maler som hovedsakelig arbeidet i Ravenna (død 1520)
* ca. 1467: Boccaccio Boccaccino – italiensk maler (død 1525)
* ca. 1466: Bastiano Mainardi – italiensk maler (død 1513)
* ca. 1465: Hans Fries – sveitsisk maler før reformasjonen (død 1523)
* ca. 1465: Gerard Horenbout – flamsk miniatyrmaler (død 1541)
* ca. 1465: Geertgen tot Sint Jans – tidlig nederlandsk maler fra nord i Nederlandene (død ca. 1495)
* ca. 1465: Wang E – kinesisk landskapsmaler (død 1545)
* ca. 1465: Vittore Carpaccio – italiensk maler innen den venetianske skolen (død 1525/1526)
* 1465-1470: Giorgio Andreoli – italiensk keramiker som benyttet metallisk glasur (*lustro*) (død 1555)

## Dødsfall

|-
| ca. 1469 || || || Filarete(Antonio diPietro Averlino) || italiensk || billedhugger, ingeniør, arkitekt ogarkitekturteoretiker i renessansen ||align=center|ca. 69 ||align=center|ca. 1400 || 
|}
* 8. oktober – Filippo Lippi – italiensk maler innen den italienske quattrocento (1400-tallet) skole (født 1406)
* ca. 1466: Enguerrand Quarton, fransk maler (født ca. 1410)


Delle_vite_de'_più_eccellenti_pittori,_scultori,_et_architetti_(1648)_(14799591143).jpg|Filarete(ca. 1400–ca. 1469)


## Referanser
Stor-Berlin

**Stor-Berlin** (tysk: Groß-Berlin) er en betegnelse for det Berlin som ble skapt i 1920 gjennom kommunesammenslåinger. En rekke omkringliggende kommuner og forsteder, også flere selvstendige byer, ble innlemmet i Berlin. Byens befolkning ble fordoblet gjennom sammenslåingene. 

*Loven for dannelsen av en ny bykommune Berlin* (tysk: *Gesetz über die Bildung einer neuen Stadtgemeinde Berlin*), også kalt Stor-Berlin lovene, ble vedtatt av regjeringen i Fristaten Preussen for å gjøre Berlin til en selvstendig, administrativ delstat. 

Før reformen var Berlin en del av provinsen Brandenburg, som omkranset byen. Etableringen av Stor-Berlin gjorde det mulig å føre en felles politikk for hele byen, og medvirket blant annet til at Berlin ble et kulturelt sentrum i Europa på 1920-tallet.

Reformen førte til at byens befolkning økte til rundt 4 millioner, mens arealet vokste fra 66 km² til 883 km². Stor-Berlin bestod av 20 administrative bydeler eller *Verwaltungsbezirke)*:
* Fra det gamle Berlin eller *Alt-Berlin*: Mitte, Tiergarten, Wedding, Prenzlauer Berg, Kreuzberg og Friedrichshain.
* Fra de tidligere selvstendige forstedene: Charlottenburg, Spandau, Wilmersdorf, Schöneberg, Neukölln, Köpenick og Lichtenberg. 
* Nye områder: Pankow, Reinickendorf, Steglitz, Zehlendorf, Tempelhof, Treptow og Weißensee.

I 2001 gikk bydelene gjennom en reform, og idag består byen av 12 administrative bydeler. Bortsett fra en del mindre endringer, er det likevel fortsatt grensen for Stor-Berlin som utgjør det moderne Berlins grense.
## Referanser
Kamera går! – Norsk filmproduksjon gjennom 75 år

***Kamera går! – Norsk filmproduksjon gjennom 75 år*** er en norsk filmkavalkade fra 1983, regissert av Ola Solum. Filmen inneholder klipp av filmer fra 1920 og frem til 1982. Norsk filminstitutt hadde 25-årsjubileum i 1980 og denne filmen er satt sammen i anledning dette jubileumet. Harald Heide-Steen jr. knytter sammen alle filmklippene med kommentarer.

## Om filmen
Filmen inneholder klipp fra følgende filmer:
* *[[Fiskerlivets farer]] eller et drama paa havet* (rekonstruert 1954) 
* *[[Storfolk og småfolk]]* 1951 av Tancred Ibsen
* *[[Fante-Anne]]* 1920 av Rasmus Breistein
* *[[Madame besøker Oslo]]* 1927 av Harry Ivarson 
* *[[Troll-elgen]]* 1927 av Walter Fyrst
* *[[Laila]]* 1929 av George Schneevoigt 
* *[[Den store barnedåpen]]* 1931 av Einar Sissener og Tancred Ibsen 
* *[[Jeppe paa Bjerget]]* 1933 av Harry Ivarson og Per Aabel
* *[[Fant]]* 1937 av Tancred Ibsen
* *[[Bør Børson Jr. (1938)|Bør Børson]]* 1938 av Toralf Sandø og Knut Hergel 
* *[[Bør Børson Jr. (film 1974)|Bør Børson jr.]]* 1974 av Jan Erik Düring
* *[[Ungen (1938)|Ungen]]* 1938 av Rasmus Breistein
* *[[Ungen (1974)|Ungen]]* 1974 av Jan Erik During
* *[[Gjest Baardsen]]* 1939 av Tancred Ibsen 
* *[[Trysil-Knut (film)|Trysil-Knut]]* 1942 av Rasmus Breistein 
* *[[Gryr i Norden]]* 1939 av Olav Dalgard
* *[[De vergeløse (film)|De vergeløse]]* 1939 av Leif Sinding 
* *[[Englandsfarere]]* 1946 av Toralf Sandø 
* *[[Gategutter]]* 1949 av Arne Skouen og Ulf Greber
* *[[Vi gifter oss]]* 1951 av Nils R. Muller
* *[[Ni liv (film)|Ni liv]]* 1957 av Arne Skouen
* *[[De dødes tjern]]* 1958 av Kåre Bergstrøm 
* *[[Jakten]]* 1959 av Erik Løchen
* *[[Operasjon Løvsprett]]* 1962 av Knut Andersen 
* *[[Tonny]]* 1962 av Nils R. Muller
* *[[Liv]]* 1967 av Pål Løkkeberg
* *[[An-Magritt (film)|An-Magritt]]* 1969 av Arne Skouen 
* *[[Brent jord]]* 1969 av Knut Andersen 
* *[[Norske byggeklosser]]* 1972 av Pål Bang-Hansen
* *[[Bobbys krig]]* 1974 av Arnljot Berg
* *[[Streik]]* 1975 av Oddvar Bull Tuhus 
* *[[Lasse & Geir]]* 1976 av Svend Wam
* *[[Hustruer]]* 1975 av Anja Breien
* *[[Olsenbanden for full musikk]]* 1976 av Knut Bohwim 
* *[[Veslefrikk med fela]]* 1952 av Ivo Caprino
* *[[Flåklypa Grand Prix]]* 1975 av Ivo Caprino 
* *[[Arven (film 1979)|Arven]]* 1979 av Anja Breien
* *[[Liten Ida]]* 1981 av Laila Mikkelsen 
* *[[Løperjenten]]* 1981 av Vibeke Løkkeberg
* *[[Liv og død]]* 1980 av Svend Wam og Petter Vennerød

## Eksterne lenker
* 
* *[http://www.filmweb.no/film/article253014.ece Kamera går! – Norsk filmproduksjon gjennom 75 år]* hos Filmweb
Husarvisan

***«Husarvisan»*** er et skillingstrykk av ukjent opprinnelse. Mange forbinder denne visa med den svenske visesangeren Margareta Kjellberg som sang visa inn på plate.

## Teksten

**1.**Husaren han rider i från främmande land,
ty han skulle från striden vara fri.
Det första han gjorde så frågade han
om hans älskarinne lever ännu.

**2.**Ja din älskarinna lever och hon mår ganska bra
ty hon firar sitt bröllop i dag,
då rir han lite fortare som småfåglars flykt
ty han ville sin Elin återse.

**3.**Och invid Elins sida där står en ståtlig man
och i handen han höll en blomsterkrans,
och husarens hjärta av håpnad det brista kan
ty han känder igen sin broder Frans.

**4.**O Albert, hon ropar med darrande röst
o min Albert välkommen igen.
Nu ser jag att du lever och är dej ganska lik
men av mej har du intet mer att få.

**5.**Ty i dag skall jag fira mitt bröllop som du ser
och den saken nu inte ändras kan.
Och brudgommen jag tror att du känner väl igen
ty det är ju din yngsta broder Frans.

**6.**Då sätter han Elin på ryggen av sin häst,
och de redo genom grönskande äng,
småfåglarna de kvittrade så glada på sin kvist
för att glädja dem som lyckan hade mist.

**7.**Vid stranden, vid källan, där stannar han sin häst
och de älskande sutto sig ned.
De talade om kärlek och forna dagars fröjd
och Albert han kände sig så nöjd.

**8.**O min elin, jag tror nog det bästa för oss
att i graven tilsammans vila må,
där ingen falska människor bedraga oss må
och vårt bröllop i himlen månde stå.

**9.**Och hon knäppar sina händer och tyst hon ber en bön
och sin Albert hon sista kyssen ger.
Och innom några ögonblick de skarpa skotten brann
och de älskande lågo i sitt blod.


## Kilder
*Sangene i våre hjerter, Elin Prøysen, Damm 2007
Skal vi ut i lunden grønne

***«Skal vi ut i lunden grønn»*** er et skillingstrykk av ukjent opprinnelse.

## Teksten

**1.**Skal vi ut i lunden grønne
blant de hvite roser små,
elskovens blader, roser så skjønne
de vil jeg strø på veien for deg.

**2.**Dine øyne har meg bedåret
men din falskhet har krenket meg,
jeg som stor kjærlighet har til deg båret
aldri, nei aldri glemmer jeg deg.

**3.**Og ditt navn det vil jeg skrive
i det hvite elfenben,
at aldri ditt minne skal gå meg av glemme
før enn jeg legges i graven hen.

**4.**Du er rik, men jeg er fattig
jeg er fornøyet i min stand.
Blott når jeg får den vennen jeg elsker
se da får jeg rikdom nok.

**5.**Men er det så av Gud beskikket
at jeg aldri skal deg få,
da vil jeg ønske tiden var omme
og at jeg glad herfra monne gå.

**6.**Nu står jeg på reisen ferdig
og min hatt under armen bær,
glem da min kjære at jeg har feilet
glem mine feiler, glem aldri meg.


## Kilder
*Sangene i våre hjerter, Elin Prøysen, Damm 2007
Var det en drøm

***Var det en drøm*** er en populær norsk slagermelodi komponert av Reidar Thommessen. Teksten var skrevet av Magnus Brostrup Landstad, sønnesønn av salmedikteren med samme navn. 

## Komponisten
Komponisten Reidar Thommessen var kjent som «Valsekongen». Han komponerte over 50 valser og mange klavérkomposisjoner. *Var det en drøm* blir også kalt for *Måneskinnsvalsen* og *Husker du den gang i måneskinn*. Ved siden av *[[Jeg elsker ditt smil og din latter (sang)|Jeg elsker ditt smil og din latter]]* (1916) er denne melodien en av de mest kjente av valsene hans.

## Melodien
Komposisjonen ble skrevet i 1912, men slo igjennom i Norge først etter at den ble populær i Danmark og Sverige.

#### Danmark
Melodiens første gjennombrudd kom i Danmark 1917, hvor den ble fremført på Tivolis sommerrevy av Kiss Andersen (kjent som Kiss Gregers) og het «Den slemme maane», med tekst av Carl Arctander og Carl Th. Dreyer (før Dreyer ble filmregissør). Mens den norske teksten er en ren kjærlighetstekst, er den danske revyversjonen litt vågal.

#### Sverige
Sangen vandret fra Danmark til Sverige i 1919, hvor kuplettforfatteren Karl-Ewert Christenson oversatte den danske teksten til svensk («Den farliga månen»). Den ble lansert i Karl-Ewerts og Karl Gerhards sommerrevy på Folkteatern i Stockholm i 1919. Revyen bar tittelen «*Chauffeur – Folkteatern!»*, og ble Karl-Gerhards store gjennombrudd. Den svenske versjonen av Thommessens melodi har blitt spilt inn på plate av en rekke ulike artister, blant annet av Stina Hellqvist og av Gustav Fonandern. Som instrumentalversjon er den brukt i filmen *[[Eviga länkar]]* fra 1946.

#### Norge
I Norge ble Thommessens komposisjon blant annet signaturmelodi til det musikalske TV-programmet *[[Husker du? (TV-serie)|Husker du?]]*, som gikk på NRK i 130 avsnitt mellom 1971 og 1985. Melodien er også brukt i de norske filmene *[[Støv på hjernen (1959)|Støv på hjernen]]* (1959) og *[[Hurra for Andersens]]* (1966).

## Referanser


## Kilder
*Sangene i våre hjerter, Elin Prøysen, Damm 2007
Zanzibar (sang)

**«Zanzibar»** er en slagermelodi av Per Gunnar Jensen fra 1960. Han og kona utgjorde duoen «Bjørg og Per Gunnar», og var svært populær i Norge på 1950 og 1960-tallet. Temaet i denne visa er at kjæresten reiser til Zanzibar, der han lover å vente på sin utkårede, men hennes problem er at hun ikke helt vet hvor Zanzibar er. Som hun synger i visa: «Jeg tror han sitter der og venter på meg, vil en stjerne lede meg på vei. Jeg vil så gjerne hen til Zanzibar, men Zanzibar hvor er nå det». Slageren «Zanzibar» lå 10 uker på VG-lista i 1960 med 3.-plass som høyeste plassering. Bjørg og Per Gunnar var òg kjent for slagere som «Så kom våren til Tarina», «Intet kommer i en lukket hånd», «Hjemlandets sang» og «Mari og Ola».

Knut T. Storbukås gav i 1992 ut en versjon av sangen (med tittel «Zan**s**ibar») på albumet *[[Sputnik 8]]*.

## Kilder
*Sangene i våre hjerter, Elin Prøysen, Damm 2007
*Original singel på Triola TN-175
O tyste ensomhet

***«O tyste ensomhet»*** er et skillingstrykk som kom til Norge via Sverige, og fikk en norsk-svensk språkdrakt. Tekst og komponist er ukjent.

## Teksten

**1.**O tyste ensomhet var skal jeg trøsten finna
blant sorg som ingen vet skal mina dar forsvinna.
En byrde tung som sten meg møter hvor jeg går
av tusen finnes knapt en som kjærlighet rett forstår.

**2.**Hadde jeg deg aldri sett da hadde jeg lykkelig våren
men dine øyne blå dem haver meg bedraget,
alt fra min første tid og inntil denne stund
har jeg ei annet tenkt enn du skulle blive min.

**3.**Jeg så et lite lam ut på den grante klippa
og falske reven sprang med lammet ville leka,
men se det lille lam, som nu så narret ble
ja slik er gåssars lag og narre flickor med.

**4.**Det er den tyngste sorg som jorden monne bæra,
og miste bort en venn sin alle hjertens kjæra.
Din tunge er et sverd som hugger dype sår
du steller deg mot meg som ulven mot et får.

**5.**I mellom deg og meg der tennes opp en låga
der tennes opp en ild som er en daglig plåga.
Hur jag skal dempa den vet jag als inte råd
jag stunder til min grav om jag deg aldri får.


## Se også
* Vise, fra Utanmyra

## Kilder
*Sangene i våre hjerter, Elin Prøysen, Damm 2007
Skjønn jomfru hun stander

***«Skjønn Jomfru hun stander»*** er en av Europas de mest populære folkeviser.  I den tyske vitenskapelige balladeutgaven er den registrert med over 2000 varianter. Av dem er det ca. 15 norske. En av de eldste fullstendige tekstene ble oppskrevet av Goethe i Alsace 1771. På tysk kalles visa «Graf und Nonne» eller bare «Die Nonne», noe som henspiller på at jenta har gått i kloster før greven kommer tilbake. I balladeutgaven har den typenummer DV 155. De eldste sporene etter visa finnes i Tyskland og Nederland på 1400-tallet. Visa kom  til Norge som dansk skillingstrykk. 

## Innspillinger
*Birgitte Grimstad sang den inn på plate *Utdrag fra Aulakonserten* i 1967.
* Folque framfører «Skjønn Jomfru», variant fra Tresfjord i Romsdal, på LP-en *Folque*, 1974.
*Camilla Granlien sang «Grevevisa» etter Rønnaug Vangen på CD *Begjær* i 2005, ta:lik TA 20 CD
*Turid Spildo sang «Skjønn jomfru» på CD *Nykkjen* i 2005, heilo HCD 7196

Folques «Skjøn Jomfru» (1974) har tekst og tone fra Tresfjord (skrevet opp av Sverre Skreidsvoll etter Johanna Skreidsvoll) og publisert   i bygdeboka fra 1959. Visa fra Tresfjord er trolig en av de norske variantene av «Skjønn jomfru hun stander» av tysk opphav.

## Teksten

**1.**Der ginger en skjønn jomfru på det høyande fjell
for at skue det dybende hav.
Da så hun et skip komme seg lande
så fullt ut av grever som det var.

**2.**Den yngste og den aller minste greve
som oppå skeppet var
han ville med jomfruen trolova sig
så ung og så liten som han var.

**3.**Og greven tok gullringen utav fingeren sin
satte den på skjønn jomfruens hånd.
Tag den, tag den min lilla venn
til jag kommer hjem igjen.

**4.**Da årene sju var forgagne
kom greven tilbake igjen
han hilste og spurte sin fader så:
Hvor er hun min kjæreste venn.

**5.**Du har altfor lenge faret om i fremmede land
ti i dag står din kjæreste brud.
Og hvem som skal bli din trolovede
se det vet aleneste Gud.

**6.**Så sorgfull gikk greven i kammeret inn
for at kjemme sitt skjegg og sitt hår,
så salet han sin gangare grå
for å ride til jomfruens gård.

**7.**Da trådte han i salen inn
tok jomfruens snehvite hånd,
imedens de dansede på gulvet omkring
da bleknede brudens kinn.

**8.**Og greven spurte skjelvende:Hvi er du så blek,
hvor er kindenes rose så rød.
Hun svarte: Jeg har både hørt og spurt
at du skulle lenge været død.

**9.**Så sorgfull gikk greven seg i kammeret inn
og hans kinn var som sneen så blek.
Så satte han seg på forgyllande stol
og skreve de brevene tre.

**10.**Da brevene var til ende
og timen utrunden var
da tok han frem sitt blanke sverd
og jog det i sitt unge liv.


## Referanser


## Kilder
*Sangene i våre hjerter, Elin Prøysen, Damm 2007

## Litteratur
*Graf und Nonne i Otto Holzapfel *Lexikon folkloristischer Begriffe und Theorien (Volksliedforschung)*, Bern 1996, s. 137f.
*Otto Holzapfel u.a.: *Deutsche Volkslieder mit ihren Melodien: Balladen*, Band 10, Peter Lang, Bern 1996
Marianne Skjøthaug

**Marianne Skjøthaug** (født 1. juni 1967) er en hundekjører fra Langfjordbotn i Alta.

Hun ble verdensmester i langdistanse sledehundkjøring på Røros i 2011 (Femundløpet) og vant også Femundløpet 2012. Hun tok sølv på Finnmarksløpet 2011. Skjøthaug har til nå deltatt i to Femundløp, ett Finnmarksløp og tre ganger Pasvik Trail. Gift med hundekjøreren Arne Karlstrøm.

Lederhunder: Fink, Lisa, Falk, Solan, Amigo, Bolero, Demond, Tyv, Sabel.

## Eksterne lenker
* Hjemmeside
Charlton Athletic (kvinner)

**Charlton Athletic Women's Football Club** (grunnlagt 1991) er et kvinnefotballag fra London i England som har vunnet både serie og cup.
 
Laget ble dannet av en utbrytergruppe fra Millwall Lionesses etter deres FA-cupseier i 1991. Som **Bromley Borough** rykket de med blant andre Hope Powell i stallen, opp til toppdivisjonen FA Women's Premier League i 1994 og skiftet navn til **Croydon** etter Croydon FC. Og vant første av sine seiere i både serien og FA-cupen for kvinner.

Etter å ha kontroversielt nok skiftet navn til **Charlton**, efter rivalklubben Charlton Athletic FC, tapte de finalen mot nok en byrival, Fulham LFC i 2002 som de slo i ligacupfinalen to år efter. Etter at herrelaget rykket ned fra Premier League i 2007 fristilte man kvinnelaget, som med ny sponsor fortsatte som **Charlton Athletic Community Trust** men rykka ned. 

De vant i 2010 FA Women's Premier League

## Meritter
* Seriemester FA Women's Premier League: 1995/96, 1998/99, 1999/00
* Ligacupmester FA Women's Premier League Cup: 2003/04, 2005/06
* FA-Cupmester FA Women's Cup: 1995/96, 1999/00, 2004/05

## Referanser


## Eksterne lenker
* Offisielle hjemmeside
Oslo Voksenopplæring Nydalen

**Oslo Voksenopplæring Nydalen** (Oslo VO Nydalen) er et voksenopplæringssenter som har opplæringstilbud spesielt tilpasset voksne,  Senteret tilbyr opplæring i form av spesialundervisning til elever med ervervede eller medfødte skader. Senteret har ansvar for inntak og undervisning av voksne med rett til opplæring etter Opplæringslovens §4A-2 og andre deltakere med rett til opplæring etter opplæring etter 4A-1. Senteret har ansvar for å gi tilud til elever fra bydelene St. Haugen, Nordre Aker, Ullern, Frogner, Sagene, Grünerløkka, Vestre Aker og Bjerke. I tillegg har senteret et bydekkende tilbud i synspedagogikk. 

Senteret tilbyr logopedi for afatikere, og både norske og minoritetsspråklige voksne med lese- og skrivevansker gis opplæring på dag- eller kveldstid. De fleste deltakerne undervises på opplæringssenteret, men flere elever mottar også undervisning  i egen bolig eller på dagsenter. Ca 500 elever får undervisning eller veiledning på skolen i løpet av et år.

Oslo VO Nydalen gir spesialundervisning på grunnskolens område til elever med lærevansker som resultat av ervervet eller medfødt skade. Opplæringen er på grunnskolens område og er ikke eksamensrettet. Retten til opplæring er hjemlet i Opplæringsloven. Alle pedagoger er spesialpedagoger.

Senterets visjon er: Opplæring på voksnes vilkår. I tråd med denne visjonen er det et overordnet mål for undervisningen at deltakeresnes læringsresultater er relevante for deres dagligliv. Det vektlegges derfor tverrfaglig og tverretatlig samarbeid. De fleste deltakerne har individuelle opplæringsplaner.

Det er mange årsaker til voksne ikke kan nyttiggjøre seg ordinære tilbud eller trenger opplæring i å vedlikeholde grunnleggende ferdigheter. Noen har dysleksi, andre kan ha ervervede hodeskader eller psykiske vansker. Ved senteret er det deltakere som har afasi og/eller synsproblemer. I tillegg får deltekere med autisme og lærevansker og deltekere med behov for Alternativ og supplerende kommunikasjon (ASK) tilbud ved senteret. De fleste deltakerne får undervisning på senteret, men mange får også undervisning i egen bolig, på arbeidsplass, dagsenter eller sykehjem. Det blir også gitt pedagogisk veiledning til personalet i boliger og dagsentre.   

Det finnes to spesialskoler for voksne i Oslo. Dette er Oslo VO Skullerud og Oslo VO Nydalen. Oslo VO gir tilbud til elever i bydelene St. Hanshaugen, Nordre Aker, Ullern, Frogner, Sagene, Vestre Aker, Bjerke og Grûnerløkka. Synspedagogtjenesten ved Oslo VO Nydalen er byomfattende. Oslo VO Rosenhof har et byomfattende tilbud til døvblinde og hørselshemmede.

## Eksterne lenker
* 
* blogg AvisN
Autobuses de Oriente

**Autobuses de Oriente**, best kjent som **ADO**, er et meksikansk busselskap. Det betjener ruter øst og sørøst i landet. Hovedbasen i Mexico by er terminalen TAPO.

Det blei grunnlagt 23. desember 1939, med seks busser som trafikkerte strekninga Mexico by–Puebla–Perote–Xalapa–Veracruz. I dag er ADO et av Mexicos største busselskaper, og har egne terminaler i de fleste byene det betjener.

Alle ADOs busser er av høy standard, med blant annet toalett, fjernsyn og klimaanlegg. I tillegg har selskapet to andre busstyper:
*ADO GL («Gran Lujo») – med større avstand mellom setene
*ADO Platino (kalt UNO fram til 2009) – med to toaletter, breie soveseter og strømuttak

## Eksterne lenker
* 
* ADOs historie
* Bilder av ADO-busser
Afasiforbundet

**Afasiforbundet i Norge**, nå LHL Hjerneslag og Afasi er en norsk interesseorganisasjon for personer med afasi og andre former for språkproblemer, og for deres pårørende. Organisasjonen ble stiftet 30. mai 1987, har lokallag over hele landet , og ble lenge ledet av generalsekretær Marianne Brodin. Yngve Seterås var styreleder. 

Fra 1.1.2023 er Afasiforbundet en del av LHL  gjennom LHL Hjerneslag og Afasi. Marianne Brodin fortsetter som spesialrådgiver i LHL. 

Afasiforbundet arbeider for at mennesker med afasi og andre ervervede kommunikasjonsvansker og deres pårørende skal oppnå full deltakelse og likestilling i samfunnet.

Medlemsbladet *Afasiposten* utkommer tre til fire ganger i året. Det heter nå Slagnytt og Afasiposten.

## Referanser


## Eksterne lenker
*
ADO

**ADO** kan vise til:

* Autobuses de Oriente, et meksikansk busselskap
* ADO Den Haag, en nederlandsk fotballklubb
* AdO Arena, svømmearena i Bergen oppkalt etter Alexander Dale Oen

## Se også
* Ado, brasiliansk fotballspiller
Tischbein

**Tischbein** kan vise til blant annet:

;Fra kunstnerfamilien, også kjent som *Lübecker Tischbein*
* Johann Heinrich Wilhelm Tischbein (1751-1829), tysk maler.
* Johann Jacob Tischbein (1725-1791), tysk maler.